24. april 2024

/SOFNEL

**Dagsorden**

**til**

**møde i Temadage**

**6. maj 2024 kl.** **09:30**

**i** **Regionshospitalet Horsens, Den Blå Sal, Indgang K, Sundvej 30, 8700 Horsens**

|  |  |  |
| --- | --- | --- |
| **Pkt.** | **Tekst** | **Side** |
| 1 | Introduktion til dagen | 1 |
| 2 | Ankomst og let morgenmad (kl. 9.00-9.30) | 1 |
| 3 | Status fra de to særlige udvalg (kl. 9.30-10.20) | 2 |
| 4 | Lægevagtens Natberedskab (kl. 10.20-10.35) | 2 |
| 5 | Oplæg om kroniske sygdomme og livsstil (kl. 10.35-11.35) | 2 |
| 6 | Frokost (11.35-12.05) | 3 |
| 7 | Klinisk og organisatorisk transformation på Regionshospitalet Horsens (kl. 12.05-13.15) | 3 |
| 8 | Transformation i Region Midtjylland (kl. 13.15-14.00) | 4 |
| 9 | Pause og gang hen til indvielse (kl. 14.00-14.15) | 5 |
| 10 | Indvielse af ny analysehal og nye lokaler til Blodprøver og Biokemi på Regionshospitalet Horsens (kl. 14.15-15.30) | 5 |
|  |

##### 0-4-6-22

## 1. Introduktion til dagen

### Sagsfremstilling

Første del af temadagen består i en status på arbejdet i de to særlige udvalg.

Dernæst vil der være en kort status på Lægevagtens Natberedskab.

Der vil herefter være to oplæg vedrørende kroniske sygdomme og livsstil, henholdsvis om løsningen SAMBLIK og Livsstilscenter Brædstrup.

Efter frokost sættes der fokus på, hvordan der arbejdes med transformation i koncernledelsen i Region Midtjylland. Herefter vil der blive fortalt om klinisk og organisatorisk transformation på Regionshospitalet Horsens.

Afslutningsvis vil der være en indvielse af den nye analysehal og nye lokaler til Blodprøver og Biokemi på Regionshospitalet Horsens.

**Find vej og parkering**

*Adresse*

Temadagen afholdes på Regionshospitalet Horsens, Den Blå Sal, Indgang K, Sundvej 30, 8700 Horsens.

*Parkering*

Parkeringsoplysninger kan findes her: oversigtskort (rm.dk).

##### 0-4-6-22

## 2. Ankomst og let morgenmad (kl. 9.00-9.30)

### Sagsfremstilling

Der vil være mulighed for let morgenmad.

##### 0-4-6-22

## 3. Status fra de to særlige udvalg (kl. 9.30-10.20)

### Sagsfremstilling

Program for udvalgenes status inklusive drøftelse og besvarelse af spørgsmål.

Kl. 9.30-9.55: Udvalgsformanden i det særlige udvalg vedrørende lighed i sundhed orienterer om status for udvalgsarbejdet.

Kl. 9.55-10.20: Udvalgsformanden i det særlige udvalg vedrørende personaleområdet orienterer om status for udvalgsarbejdet.

##### 0-4-6-22

## 4. Lægevagtens Natberedskab (kl. 10.20-10.35)

### Sagsfremstilling

Den 27. februar 2024 var regionsrådet på besøg i Præhospitalet og blev præsenteret for arbejdet med etablering af og indholdet i Lægevagtens Natberedskab inden opstarten den 1. marts 2024. Som opfølgning på dette besøg præsenterer hospitalsledelsen i Præhospitalet på temadagen, hvordan opstarten er gået, og hvad der i den kommende tid sættes fokus på i udviklingen af natberedskabet.

##### 0-4-6-22

## 5. Oplæg om kroniske sygdomme og livsstil (kl. 10.35-11.35)

### Sagsfremstilling

Der vil være to oplæg vedrørende kroniske sygdomme og livsstil, henholdsvis om løsningen SAMBLIK og Livsstilscenter Brædstrup.

1. **SAMBLIK – tværsektoriel datadeling (kl. 10.35-11.15)**Borgere med en eller flere kroniske sygdomme og tværsektorielle forløb kan opleve usammenhængende pleje og behandling. Ansvaret for, at den rette viden bæres med rundt i systemet, ligger ofte hos den enkelte borger og pårørende. Tværsektoriel datadeling er vigtigt for sammenhængende patientforløb, og på temadagen præsenteres løsningen SAMBLIK, der via den nationale datainfrastruktur danner logiske og samstillede visninger (sygdoms- eller kontekstspecifikke), hvilket muliggør et overblik over borgerens samlede forløb, øger beslutningsgrundlaget for klinikeren og bidrager til at mindske ulighed i sundhed.

Oplægget er ved Pia Pinholt Munksgaard, programkoordinator, og Susanne Boel Graversen, forsker, Steno Diabetes Center Aarhus.
2. **Livsstilscenter Brædstrup (kl. 11.15-11.35)***Livsstilsintervention – hvordan kan det komme til udtryk?* På temadagen vil Henrik Søndergaard Ravn, daglig leder af Livsstilscenter Brædstrup, komme med sit bud på, hvad der er vigtige parametre i en livsstilsændring og dermed sætte ord på, hvordan patienten klædes bedre på til at kunne mestre egen sundhed. Derudover vil der i oplægget være fokus på vægttabsmedicin som det nye på området, og hvordan det ses i relation til en livsstilsintervention.

##### 0-4-6-22

## 6. Frokost (11.35-12.05)

### Sagsfremstilling

Frokost.

##### 0-4-6-22

## 7. Klinisk og organisatorisk transformation på Regionshospitalet Horsens (kl. 12.05-13.15)

### Sagsfremstilling

**Kl. 12.05-12.10: Indledning til programpunktet ved lægefaglig direktør Nils Falk Bjerregaard**

**Kl. 12.10-12.40: Klinisk transformation**

I lighed med de øvrige hospitaler har Regionshospitalet Horsens fokus på at sikre en bedre og mere bæredygtig sammenhæng mellem hospitalets ressourcer og opgaver. Det omfatter blandt andet fokus på at reducere/fjerne aktivitet, der ikke giver sundhedsmæssig værdi for patienterne. Denne transformation skal i høj grad ske afstemt og i et samarbejde på tværs af hospitaler, så der sikres ensartet tilgang og tilbud.

Der er dog også en række tiltag, der arbejdes med lokalt. På Regionshospitalet Horsens arbejdes der blandt andet med at reducere antallet af EKG-undersøgelser i Akutafdelingen samt skabe et koncept for et Sikkert Røntgen Flow.

Der vil være oplæg om:

* EKG i Akutafdelingen ved cheflæge Klaus Birkelund Johansen, Akutafdelingen
* Sikkert Røntgen-flow ved cheflæge Berit Gosvig og chefradiograf Louise Duedahl.

**Kl. 12.40-13.10: Organisatorisk transformation**

Den 28. november 2022 hørte regionsrådet første gang om Regionshospitalet Horsens' arbejde med forskellige indsatser med henblik på at få en bæredygtig opgaveløsning med balance mellem opgaver og medarbejderressourcer i sengeafsnittene. Der blev blandt andet fortalt om hospitalets indsats for at få flere faggrupper med omkring arbejdet såvel med patientnære opgaver som serviceopgaver. På temadagen fortælles mere om, hvordan hospitalet har arbejdet videre med implementeringen af serviceopgaverne som en del af konceptet "Sammen om Opgaven".

Som attraktiv arbejdsplads ønsker hospitalet både at arbejde med tiltræknings- og tilknytningsindsatser. Set over et ansættelsesforholds livscyklus er der brug for mangeartede tilknytningsindsatser, fx balancerede jobkrav, fysisk og psykisk arbejdsmiljø, kompetence- og karriereudviklingsmuligheder og kollegiale fællesskaber m.m. For den nyansatte har hospitalet iværksat et ensartet onboardingprogram på tværs af hospitalet med fokus på det hele menneske. En struktureret tilgang til onboarding skal være med til at sikre, at den nye medarbejder hurtigt bliver en del af afdelingens sociale og faglige netværk og får oplevelsen af hurtigt at opnå selvstændig handlekompetence og blive en værdifuld del af det daglige arbejde i afdelingen. Onboardingprogrammet har desuden et bredere fokus på at understøtte hospitalets strategi med fokus på medarbejdere, kultur og værdier. Oplægget har fokus på tilknytningen af de nyansatte, konkret hospitalets onboardingprogram.

Der vil være følgende oplæg om organisatorisk transformation:

* Sammen om Opgaven - mere om serviceopgaverne ved servicechef Kirsten Rytter Knudsen og hospitalsdirektør Lisbeth Holsteen Jessen
* Attraktiv arbejdsplads - implementering og erfaringer med et onboardingprogram ved sygeplejefaglig direktør Mette Ringtved og oversygeplejerske Tina le Fevre, Akutafdelingen.

**Kl. 13.10-13.15: Afrunding ved hospitalsdirektør Lisbeth Holsteen Jessen**

##### 0-4-6-22

## 8. Transformation i Region Midtjylland (kl. 13.15-14.00)

### Sagsfremstilling

Regionen står i betydelige udfordringer med et stort pres fra flere sider på sundheds- og socialområdet samt Regional Udvikling. Presset er borgernes forventninger og et stigende antal ældre, færre medarbejdere i den erhvervsaktive alder og en stagnerende økonomisk udvikling. Transformation er en del af løsningen på at finde balancen i fremtidens sundhedsvæsen.

Regionsdirektør Jonas Dahl giver en kort præsentation af transformationen og eksempler på, hvad der arbejdes med i 2024.

##### 0-4-6-22

## 9. Pause og gang hen til indvielse (kl. 14.00-14.15)

### Sagsfremstilling

Pause og gang hen til indvielse.

##### 0-4-6-22

## 10. Indvielse af ny analysehal og nye lokaler til Blodprøver og Biokemi på Regionshospitalet Horsens (kl. 14.15-15.30)

### Sagsfremstilling

Laboratoriet i Horsens betjener en befolkning på ca. 230.000 indbyggere og udfører 4,7 mio. blodprøveanalyser om året. Prøvetagningen har årligt besøg af mere end 60.000 borgere, og i donortapningen giver donorkorpsets trofaste medlemmer blod ca. 3.600 gange om året. Regionsrådet gav i august 2022 en anlægsbevilling, der har muliggjort den nye analysehal samt renovering af lokaler og flytning af afdelingen Blodprøver og Biokemi.

Som en del af temadagen vil regionsrådet tage del i indvielsen af hospitalets nye fuldautomatiske analysehal og markere, at hospitalets prøvetagning og donortapning er flyttet ind i de nye lokaler. Der vil i den forbindelse være mulighed for at få en rundvisning.